Thaddée Le Huu Tu

Thaddée Le Huu Tu (født 29. oktober 1897 i Di-Loan i Vietnam, død 24. april 1967) var en katolsk biskop i Vietnam som er best kjent for å ha ledet et slags kirkelig fyrstedømme i Tonkin med egen hær med utgangspunkt i sitt område det apostoliske vikariat Phát Diêm nord i landet.

 Liv og virke 
 Prest, biskop 
Han trådte inn i trappistordenen og ble presteviet den 23. desember 1928. Han levde som munk i mange år. Den 14. juni 1945 ble han utnevnt til titulærbiskop og til apostolisk vikar av Phát Diêm, og ble bispeviet 29. oktober 1945.

Han ble den 2. mars 1946 medlem av det konsultative råd for den nasjonale samlingsregjering for Vietnam, som var under forsete av kommunisten Bao Dai. Han og biskopen av Bui Chu hadde kontroll med lokal skattlegging og den lokale rettspleie i sine områder, og fikk av det kommunistledede styret rett til å bygge opp en egen milits under ledelse av fader Quynh.Time magazine 8. januar 1951: Arms & the Bishops – Battle of Indochina 

Etter en tid ble det slutt på samarbeidet mellom vietnamesiske katolikker og kommunistene, både på grunn av den internasjonale utvikling og fordi kommunistene ikke i lenger var tilfreds med å være den ledende gruppe innen nasjonalistbevegelsen, men ville ha all makt alene. Samtidig rykket biskop Le Huu Tu opp som «øverste rådgiver» til Den demokratiske republikk Vietnam. Dette embede forble han i til 1949, selv om Vietminh forsøkte å snikmyrde ham i 1947. Han unnslapp attentatet bare med nød og neppe.

Hele tiden forsøkte Vietminh å ta makten i Phat Diem, uten å klare det. Katolikker i andre områder der det ikke var noen væpnet biskoppelig beskyttelse, gikk det hardere ut over. Kommunistene massakrerte og brente katolikker levende i provinsen Thai Binh.

I 1949 kom krigen til Phat Diem. Både franskmenn og Vietminh prøvde å manipulere biskopen til å gjøre felles sak med dem, uten å lykkes. Til slutt måtte biskopen arrangere seg med Bao Dai, som tillot stasjonering av en vietnamesisk garnison der, under fransk kommando. Men han beholdt fullstendig administrativ autonomi og sin egen milits. Det biskoppelige området førte Vatikanstatens flagg. Han var selv øverstkommanderende, men den reelle militære leder ble en Ngo Cao Tung, som hadde militær erfaring fra Kina. Styrkens hovedtyngde var to regulære bataljoner på 1 700 menn, ved navn Groupe Mobile Autonome, og en milits på 5 800 mann.

Dette var det eneste området under Indokinakrigen som hele tiden ble effektivt militært kontrollert verken av franskmennene eller av kommunistene. De to biskopene ledet et område på omkring 1070 square miles og 2 600 000 innbyggere, hvorav en firedel var katolikker og de fleste av de øvrige buddhister. Området hadde 650 katolske kirker.Time magazine 8. januar 1951: Arms & the Bishops – Battle of Indochina 

Han trådte tilbake i 1959.
 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Pave Pius XI (1857-1939) *1919
Biskop Jean-Baptiste Nguyễn Bá Tòng (1868-1949) *1933
Biskop Thaddée Le Huu Tu (1897-1967) *1945catholic-hierarchy.org lehu, lest 31. desember 2021

 Referanser 

 Eksterne lenker 
 Time magazine 8. januar 1951: Arms & the Bishops – Battle of Indochina 

Kategori:Linjen Rebiba
Kategori:Personer etter føde- eller oppvekststed i Vietnam
Kategori:Vietnamesiske medlemmer av katolske ordener
Kategori:Vietnamesiske katolske biskoper
Kategori:Trappister